Dzejania mdą dérowac do sobòtë, prowadzoné są w òbrëmienim fąkcjonëjący òd czerwińca prefekturë gardowëch i gminowëch strażów. Stowôra pòwsta cobë òrganizowac pòspólné pòdjimiznë z ùżëcym jednoôrtnëch sztandardów i cobë głos pòmòrsczich strażów béł lepi czëti. – Tôklã we wiôldżich gardach je niesprzątanié nieczëstoscë pò zwierzãtach, a na wiejsczich terenach spùszczoné psë i jich warënczi w gòspòdarkach. – stądka je nót edukacje i wikszi kòńtrolë – gôdô Wòjcech Sółkòwsczi z Gardowi Strażë we Gduńskù. To je ju drëgô pòspólnô akcjô pòmòrsczich strażów – łoni na przełómienim zélnika i séwnika 20 jednostków sã zajãło „Bezpieczną drogą do szkòłë”, ùdba wëszła z Rëmi. Tamtészô straż je téż zaangażowónô w akcjã „Twój pies”, taczé dzejania tam są kòżdi rok na zymkù robioné – klarowôł kòmeńdańt gardowi strażë w Rëmi Róman Swirsczi. Akcjô 23-ch pòmòrsczich stażów mdze dérowac do 22 łżëkwiata. Miéwcowie psów jaczi sã nie mdą czerowac za pòùczeniama dostną sztrôfë – òd 20 do 500 złotëch.